钦定古今图书集成/理学汇编/文学典/第109卷 > 南轩
## 钦定古今图书集成/理学汇编/文学典/第109卷 > 南轩

按《陕西通志》：“轩字旸谷，渭南人。嘉靖中进士。除刑部
主事，改吏部。时甲子诏简诸曹较京闱试，轩甄拔皆
时隽。擢四川副使，领驿传清军，摄督学。穆宗践祚，乞
终养归。万历改元，起知寿州。寻擢四川佥事，迁山东
参议。吏惮其威，望风解绶去。后以老致仕。所著有《渭
上稿》《文献志订证》《通鉴前编》《续渭南志》《南氏族谱》，诗
文绳墨古人，字法章颜，好学不倦。殁之夕，犹赋《远期
篇》以勖叔子师仲。”